
CONCLUZII: 


e Există o delimitare a intereselor ener- 


getice la nivel mondial, într-o lume în 
care Schimbarea este accelerată, iar 
resursa financiară, împreună cu cea 
tehnologică şi în asociere cu drepturile 
de exploatare, dau o nouă configuraţie 
scenei internaţionale. Poziţiile nu au 
fost ocupate, dar există interese mani- 
festate spre anumite laturi, iar nego- 
cierile pot lua aspecte dure, dar nu 
extreme, datorită abundenței de 


resurse. 


e Suprafete întinse din Africa de Nord 


pot fi valorificate utilizând tehnologia 
solară, dar şi din Arabia Saudită, 
America de Sud, SUA şi China. 

De asemenea, zăcăminte importante de 
petrol şi gaze se regăsesc în zona 
arctică şi aşteaptă să fie exploatate, şi 
nu este exclusă o colaborare în această 
direcție între SUA şi Federaţia Rusă. 
Perioada actuală este una a poziționării 
şi a extragerii avantajelor din aceasta. 


Studiul îşi propune o prezentare a unui actor important, în afirmare pe scena internaţională, şi a 
relevanței pe care acesta o are în zona sudică şi sud-estică a Mării Mediterane. Elemente esenţiale într-o 
descriere sunt: perspectiva în care acționează, capacitatea de anticipare şi principiile după care se 
ghidează. Dar securitatea pan-europeană în această arie geografică trebuie raportată şi la alţi actori 
împreună cu care se construieşte jocul geopolitic, precum şi la resurse şi tehnologii. 

I. Caracteristici ale securităţii pan-europene 


Perspectiva de acțiune se referă la gradul de 
apropiere în timp a momentului de atingere a 
obiectivelor. Există structuri obligate să-şi desfăşoare 
activitatea doar în scopuri imediate şi structuri 
obligate să se manifeste pentru atingerea unei ținte 
aflate la zeci de ani distanță cum este, de exemplu, şi 
situația Chinei. Perspectiva pan-europeană se întinde 
pe perioade de până la 40 de ani. 

Capacitatea de anticipare ţine de gândirea 
strategică, de posibilitatea de a analiza diferite 
scenarii, de a avea un anumit număr de mutări 
pregătite. Cu cât acest număr este mai mare, cu atât 
şansele de reuşită cresc. Această capacitate face ca o 
anumită entitate să fie cuprinsă în sfera de gândire a 


alteia, ea poate detecta mişcări impuse celeilalte părți 
de natura situaţiei, sau poate aştepta un moment 
propice de a-i impune acesteia, moment despre care 
se ştie că va veni. De asemenea, în analiza evoluției 
tehnologice şi sociale, se pot identifica oportunități. 
Aceasta este gândirea strategică. Gândirea strategică 
pan-europeană a rezultat din îmbinarea analizei 
strategice ruseşti cu cea germană şi franceză. 

Orice activitate presupune la vârful ei şi o 
concepție  politico-filosofică. Orice interacțiune 
implică o relaționare atât la nivel acțional, cât şi 
conceptual. Nivelul conceptual trebuie să fie unul 
validat de viață, trebuie să reflecte principiile 
fundamentale ale existenței umane. 


II. Nivelurile securităţii în Europa 


Securitatea în Europa cuprinde trei niveluri: 
securitatea prin UE, securitatea prin Consiliul 
Europei Şi securitatea pan-europeană. 

a) Securitatea prin UE 

UE, în situaţia actuală, este rezultatul demer- 
surilor făcute pe durata a zeci de ani şi a avut la bază 
concepția franco-germană. Franța şi Germania s-au 
manifestat ca două motoare ale acestei uniuni, UE 
devenind un spaţiu de liberă circulaţie a persoanelor, 
capitalului şi serviciilor. Latura militară a Uniunii 
Europene în sine este una embrionară, dar în 
dezvoltare, iar latura de intelligence are câteva 
componente, cea mai importantă fiind Si:Cen (Joint 
Situation Center), care integrează informaţii 
provenite de la serviciile secrete naționale, fie acestea 
cu atribuţii interne sau externe. Si/Cen are un rol 
semnificativ în ghidarea politicii externe a UE. 

b) Securitatea prin Consiliul Europei 

Toate statele, înainte de a fi membre ale Uniunii 
Europene, au făcut parte din Consiliul Europei, care 
are ca scop promovarea drepturilor omului, demo- 
craţiei şi domniei legii. Consiliul Europei reprezintă 
nivel de securitate, întrucât îşi impune principiile şi 
asupra activității de securitate. De exemplu, deşi este 
recunoscut dreptul statelor de a-şi proteja secretele, 
Adunarea Parlamentară a Consiliului Europei apre- 
cia, într-o rezoluție din 2007, că apărarea secretelor 


nu trebuie să constituie „un pretext de a restricționa 
nejustificat libertatea de exprimare şi informare, 


cooperarea ştiinţifică internațională, munca 
avocaților şi a altor apărători ai drepturilor 
omului”. În conturarea cadrului activităților de 


securitate un rol important l-au avut şi deciziile Curții 
Europene a Drepturilor Omului. 

c) Securitatea pan-europeană 

Securitatea pan-europeană, deşi îşi poate invoca 
diferite origini, este rodul transformărilor intervenite 
în anul 2007, când Franţa începe negocierile pentru a 
se reîntoarce în structura integrată NATO (lucru 
materializat în anul 2009) şi Federaţia Rusă se 
autosuspendă din Tratatul privind Forţele Armate 
Convenţionale în Europa (CFE, The Treaty on 
Conventional Armed Forces in Europe). În 2008, 
Federația Rusă a venit cu o propunere de tratat 
euroatlantic care să se întindă de la Vancouver la 
Vladivostok, adică în bună măsură pe aria Tratatului 
Cer Deschis sau a celei mai mari organizații de 
securitate - OSCE, propunere respinsă de partea 
americană, dar îmbrățişată de Franţa şi Germania, 
Federația Rusă revenind în 2009 cu o ciornă de Tratat 
European de Securitate”. Această ciornă a inclus o 
serie de principii, printre care: reafirmarea rolului 
Cartei Naţiunilor Unite, nefolosirea amenințării cu 
forța sau a forţei împotriva integrității teritoriale a 

oricărui stat şi a independenţei sale politice, statele 
membre ale tratatului să nu afecteze din interiorul 
organizațiilor, coalițiilor şi alianțelor militare din 
care fac parte securitatea celorlalte state din tratatul 
pan-european. Ulterior, după întâlnirea la nivel înalt 
Sarkozy-Merkel-Medvedev din octombrie 2010, în 
noiembrie 2010 Putin susținea, la un eveniment 
organizat de cancelarul german Merkel, o pledoarie 
pentru o comunitate economică, care să cuprindă 
spațiul de la Lisabona la Vladivostok, în care au fost 
prezentate următoarele elemente: o liberă circulaţie a 
mărfurilor, o politică industrială comună, cooperarea 


în domeniul energiei, educaţiei şi cercetării, 


renunțarea la regimul vizelor.” 


! Resolution 1551 (2007), Fair trial issues in criminal cases 
concerning espionage or divulging state secrets, 
http://assembly.coe.int/Main.asp?link=/Documents/AdoptedT 
ext/ta07/ERES1551.htm. 

? The draft of the European 
http://eng.news.kremlin.ru/news/275. 

* Putin: Plädoyer für Wirtschaftsgemeinshaft - von Lissabon 
bis Wladiwostok, Siiddeutshe Zeitung, November 25, 2011, 
http://www.sueddeutsche.de/wirtschaft/putin-plaedoyer-fuer- 
wirtschaftsgemeinschaft-von-lissabon-bis-wladiwostok- 
1.1027908. 


Security Treaty, 


III. Zone extinse de securitate ale Europei 


Există două zone extinse de securitate ale 
Europei: zona mediteraneană şi zona arctică. 
a) zona arctică de securitate 

Zona arctică are în vedere aspecte economice 
majore: resursele naturale (cele mai mari zăcăminte 
de petrol şi gaze), în exploatarea cărora un rol impor- 
tant îl va avea şi ONU şi ruta arctică de comerț 
Europa-Asia, promovată de Federaţia Rusă. Con- 
venția ONU privind dreptul mării, care a intrat în 
vigoare în 1994, prevede faptul că statele îşi pot 
revendica o zonă economică exclusivă de 200 de mile 
nautice, deci mergând dincolo de cele 12 mile 
nautice, care reprezintă ape teritoriale (în general 3- 
12 mile nautice), existând şi menţiunea că această 
limită de 200 de mile nautice se poate extinde la 350 
de mile nautice, dacă este vorba de un platou 
continental. În aceste 350 de mile nautice, dacă un 
stat demonstrează că anumite formaţiuni acvatice 
muntoase se află în continuarea celor de pe teritoriul 
național, acel stat poate obține drepturi exclusive de 
exploatare a resurselor minerale din acel platou 
continental. Anumite zone revendicate de Federaţia 
Rusă conţin rezerve de petrol mai mari decât cele ale 
Arabiei Saudite. În plus, odată cu procesul de topire a 
gheții, ruta de navigație arctică pare a deveni o 
variantă viabilă pentru vasele care fac legătura între 
Europa şi China, datorită faptului că distanţa de 
parcurs este mult mai scurtă decât cea clasică, prin 
Canalul Suez, parcurgându-se astfel distanţa în 8 zile, 
cu un consum redus de combustibil. Convoaiele de 
vase pot fi însoțite de un spărgător atomic de gheață 
pentru suma de 200,000$. În prezent, se fac estimări 
când această rută va fi eliberată complet de gheaţă 
datorită procesului natural de topire. 

b) zona mediteraneană de securitate 

Există un dinamism al preocupărilor europene în 
această regiune. Astfel, avem Parteneriatul Euro- 


Mediteranean din 1995 care cuprindea toate statele 
membre UE (15 iniţial, dar 27 din anul 2007, prin 
procesul de extindere) plus alte state din bazinul 
mediteranean, parteneriat care a intrat în impas la un 
moment dat şi pe fondul căruia, în anul 2007, 
Sarkozy a venit cu ideea de a înfiinţa o Uniune 
Mediteraneană, care a constituit de altfel şi o temă a 
campaniei electorale, uniune care să cuprindă ţări 
doar din zona mediteraneană, să aibă atât instituţii 
comune cu UE, cât şi separate (cum ar fi o Adunare 
Parlamentară) şi în centrul construcției să fie o serie 
de state nord-africane (Maroc, Algeria, Tunisia, 
Mauritania şi Libia), dar şi state europene (Portu- 
galia, Spania, Franţa, Italia şi Malta). În urma discu- 
tiilor dintre preşedintele francez Sarkozy şi cance- 
larul german Angela Merkel, s-a revenit la ideea de a 
forma o uniune mediteraneană care să cuprindă toate 
statele UE, plus alte state din spaţiul mediteranean. 
Aceasta a fost denumită Uniunea pentru Mediterana 
şi a fost proiectată a funcţiona în vechiul Parteneriat 
Euro-Mediteranean;. 

Zona extinsă de securitate mediteraneană a 
cunoscut un alt stadiu prin integrarea nivelurilor de 
securitate şi prin îngemănarea gândirii strategice 
franceze şi germane cu cea rusească, în general 
aspectul pan-european fiind pe agenda de lucru a 
celor trei state care au realizat şi o întâlnire la vârf 
Sarkozy-Merkel-Medvedev în octombrie 2010, pe 
coasta Normandiei. 

Primăvara arabă cuprinde două arii geografice cu 
caracteristici distincte, pe de-o parte avem Nordul 
Africii cu revoltele din Tunisia, Libia dar şi Egipt, şi 
pe de altă parte, situația din Orientul Mijlociu, cu 
evenimentele din Siria şi Yemen. Sunt caracteristici 
distincte, întrucât sunt strategii diferite de securitate. 
Astfel, dacă în cazul Libiei avem o acțiune militară 
externă în anumiți termeni cu acordul Federaţiei 

Ruse, prin abținerea ei în Consiliul de Securitate, în 
cazul Siriei, Federația Rusă a votat împotriva unui 
mandat ONU care a fost apreciat ca fiind de impli- 
care în problemele interne ale Siriei şi care ar fi riscat 
să evolueze spre o acțiune militară. 


* Sarkozy sounds out basis for Mediterranean Union, 
EurActiv, http:/Awww.euractiv.com/energy/sarkozy-sounds- 
basis-mediterranean-union/article- 165541 ?Ref=RSS. 

` Union for the Mediterranean, Wikipedia, 
http://en.wikipedia.org/wiki/Union_for_the_Mediterranean. 


IV. Sub-zone de securitate mediteraneană 


a) Sub-zona mediteraneană de securitate I: 
Nordul Africii. 

Situația Libiei corespunde pe deplin principiilor 
securității pan-europene, întrucât acțiunile s-au 
realizat cu consideraţie față de Organizaţia Naţiunilor 
Unite, în baza unui mandat primit din partea 
Consiliului de Securitate prin care se respecta 
integritatea teritorială şi independenţa politică a 
statului, având doar aprobarea bombardării, lovirii 
anumitor obiective, nu şi intervenţia la sol, acţiunea 
militară fiind pusă imediat în aplicare de către Franța 
— braţul armat al securității pan-europene. 

Intervenția în Libia s-a făcut în baza Rezoluţiei 
1973 (2011), din 17 martie 2011, a Consiliului de 
Securitate al ONU care a dispus realizarea unei zone 
de excludere aeriană pentru aviația lbiană, a stabilit 
un embargo al armelor pentru Libia, şi a aprobat 
luarea tuturor măsurilor necesare pentru a proteja 
civilii şi zonele populate de civili aflate sub 
amenințarea atacurilor, excluzând sub orice formă o 
forță de ocupaţie străină a vreunei părți a teritoriului 
libian. 

Rezoluţia 1973 (2011) a venit pe fondul eşecului 
Rezoluției 1970 (2011), dar care prevedea luarea 
unor măsuri progresive. Consiliul de Securitate a 
reacționat la actele de violenţă şi intimidare realizate 
de autoritățile lbiene împotriva populației civile, la 
încălcarea drepturilor omului, a dreptului umanitar 
internațional. 

În textul Rezoluţiei 1973 (2011), Consiliul de 
Securitate îşi reafirmă „angajamentul puternic față de 
suveranitatea, independenţa, integritatea teritorială 
şi unitatea naţională a Libiei”. 

Rezoluţia a fost inițiată de către Franţa împreună 
cu Liban şi Marea Britanie, 10 membri din cei 15 ai 
Consiliului de Securitate au votat în favoarea 
rezoluţiei, iar 5 s-au abținut. Abținerile au venit din 
partea Braziliei, Rusiei, Indiei şi Chinei, la care s-a 
adăugat şi Germania. 

Franța, Germania şi Rusia au avut următoarele 
reacţii față de adoptarea rezoluţiei: 

- Franţa şi-a manifestat dorința intervenției 
militare imediate; 


- Germania şi-a exprimat dezacordul față de 
situația din Libia, dar a apreciat că riscurile pentru 
populație, în cazul unei acţiuni militare, sunt destul 
de ridicate. 

- Federația Rusă a apreciat, cu părere de rău, că 
pasiunea pentru utilizarea forței a celor care s-au 
manifestat în favoarea Rezoluţie a fost mai puternică. 

Energia „verde”. În condițiile unei creşteri 
previzionate a consumului de energie, Europa caută 
alternative, iar energia verde reprezintă o soluție 
curată, care poate fi pusă în aplicare dacă este viabilă 
din punct de vedere economic. Acest lucru a fost 
demonstrat ca fiind viabil de panourile solare 
parabolice din California, care produc energie din 
anul 1985, dar şi de proiectele Andasol din Spania. 
Andasol 1 a fost conectat la rețeaua electrică în 2008, 
Andasol 2 în 2009, iar Andasol 3 în 2011. Există în 
Africa de Nord şi soluții mixte, ziua se produce 
energie electrică cu ajutorul panourilor solare, iar în 
timpul nopţii se continuă cu alte surse, cum este 
situaţia amenajării solare din Egipt, de la Kuraymat.” 

Un consorțiu european, în care intră şi Siemens, 
Deutsche Bank şi E.ON, are bugetată suma de 400 
miliarde euro pentru energia verde în Africa de Nord 
şi Orientul Mijlociu (Middle East and North Africa — 
MENA). Există un interes major pentru Africa de 
Nord, datorită influențelor pe care această regiune le- 
a avut de-a lungul timpului din partea Europei, 
această regiune fiind izolată de Africa Centrală prin 
deşertul Sahara şi pentru potențialul energetic al 
deşertului, prin utilizarea panourilor solare în această 
zonă. Dacă 3% din deşertul Sahara ar fi valorificat 
prin această tehnologie, s-ar putea obține energia 
necesară pentru întreaga populaţie a planetei.’ 

Procedura standard de producere a energiei fiind 
cea a panourilor solare, înalte de 6m, care au oglinzi 
concave, dispuse pe rânduri lungi de sute de metri, pe 
axa nord-sud, astfel încât, prin rotire, să urmărească 
soarele de la est la vest, panouri cu o formă 
parabolică cu rol de reflectare a energie solare pe un 
tub de sticlă, care lasă soarele să pătrundă înăuntru, 
să ajungă la un o ţeavă metalică în care se află apă, 
temperatura apei din acest dispozitiv ajungând la 
400°C?. 

Energia se produce cu ajutorul unei turbine cu 
aburi, de tipul celei folosite la alte dispozitive de 
generare a aburului în vederea obținerii energiei. 
Acest sistem solar are caracteristica de a produce, 
odată cu electricitatea, şi apa potabilă, fiind însoțit şi 
de un mecanism de conservare a căldurii, care face 
posibilă transformarea acesteia în energie şi pe 
timpul nopții. De asemenea, există avantajul de a 
stabiliza zona MENA şi prin crearea de locuri de 
muncă. Energia electrică se va produce nu numai 
pentru Europa, ci şi pentru zona nord-africană (aici se 
aşteaptă salturi importante în nevoia de electricitate 
în următorii ani) şi Orientul Mijlociu. Implementarea 
programului se face cu cointeresarea statelor. O altă 
problemă ridicată a fost cea a transportului energiei la 
distanțe mari, dar s-a calculat că pierderile din reţea 
vor fi de 3% la 1,000 km şi de 25% la 10,000 km. 

Acest program solar vine pe fondul dorinței 
Germaniei de a renunța la producerea de energie 
nucleară. Prin programul solar, se doreşte să se 
înceapă aprovizionarea cu energie electrică a Europei 
începând cu anul 2015, iar în 2050 să se ajungă ca 
această energie să reprezinte 15% din consumul 
european de energie. În acest sens, interesul este 
pentru mai multe ţări din regiune, printre care Maroc, 
Algeria, Tunisia, Libia, Egipt (Egiptul intrând în zona 
de securitate mediteraneană I, nord-africană) dar şi 
Siria, din Orientul Mijlociu. 

Maroc, prin apropierea instituțională, dar şi 
geografică, de UE, reprezintă prima locaţie pentru 
proiectul de 400 miliarde euro, între Maroc şi Spania 
existând deja un cablu sub-acvatic de transport al 
energiei. În Maroc, la marginea deşertului, în anul 
2012, consorțiul va începe construcția primei 
amenajări solare (solar plant), care va produce 500 
MW şi va costa 2 miliarde euro. Preparativele pentru 
Tunisia şi Algeria!’ sunt destul de înaintate, urmând 
îndeaproape Marocului. Proiectul energetic ar putea 
începe prin 2020 şi în Libia, Egipt şi Siria. 

b) Sub-zona mediteraneană de securitate II: 
Orientul Mijlociu 

Această zonă de securitate se caracterizează prin 
lipsa acordului din partea Federaţiei Ruse de a se 
interveni, absența unui mandat ONU de a acționa, 
fapt care blochează potențialul militar francez, dar şi 
capacitatea NATO de a se manifesta prin măsuri 
concrete. 

Pe de-o parte, avem Federația Rusă, care a 
început, după conflictul din Georgia din 2008, lucrări 
de reamenajare în baza sa militară navală de la Tartus 
din Siria, se pare că în reacție şi faţă de problematica 
amplasării scutului anti-rachetă în Europa, dar mai 
probabil ca o alternativă pentru vasele de la 
Sevastopol, Israelul, arătându-se îngrijorat de 


posibilitatea ca portul să fie utilizat pentru activități 
radio-electronice de intelligence, iar pe de altă parte, 
avem proiectul de transport al energiei, care 
presupune un traseu cu mai multe puncte de transfer 
a energiei în Europa: Maroc-Spania, Algeria-Spania, 
Algeria-Sardinia, Tunisia-Sardinia, Tunisia-Sicilia, 
Libia-Creta, Egipt-Cipru, dar este planificat şi un 
traseu care ar face legătura dinspre Spania, ar trece 
prin Maroc, Algeria, Tunisia, Libia, Egipt, conti- 
nuând prin Orientul Mijlociu, iar din Turcia intrând 
în UE. În Orientul Mijlociu, pe lângă interesul pentru 
Siria, există şi un interes pentru Arabia Saudită, cu 
mare potențial al energiei solare. În acest sens, Franța 
şi-a apropiat ţărmul Mării Mediterane: Maroc, 
Algeria, Tunisia, Libia, Egipt, Palestina, prin spriji- 
nirea acesteia în cadrul ONU, Libanul, care a susținut 
rezoluția împotriva Libiei, singura țară care a rămas 
pentru a închide circuitul mediteranean fiind Siria.!! 

Siria are o concepție proprie de securitate, bazată 
pe relația cu Hamas, Hezbollah, Rusia şi Iran. 
Interesul strategic rusesc în zonă ridică o serie de 
interpretări din punct de vedere al strategiei pan- 
europene de securitate. De asemenea, China are 
interese în această zonă. 

Dacă, în cadrul rezoluţiei împotriva Libiei, avem 
Africa de Sud, care a votat în favoarea acesteia, iar 
Germania s-a abținut, situaţia se schimbă în cazul 
Siriei, când avem o rezoluție propusă de statele UE 
din Consiliul de Securitate şi niciun stat BRICS nu a 
votat în favoarea acesteia, iar China şi Rusia au votat 
împotrivă.” ? 

Au existat o serie de reproşuri venite din partea 
statelor BRICS, corelate cu o scădere a încrederii în 
zonă, şi anume implicarea NATO în aplicarea 
rezoluţiei împotriva Libiei şi interpretarea în sensul 
că au existat încălcări făcute de Franţa a Rezoluţiei 
1970. 

Raportat la Siria, avem o delimitare clară şi o 
concentrare de interese venite dinspre NATO, SUA, 
Turcia, Israel, relaţia SUA-Israel, UE, statele BRICS 
(Brazilia, Federația Rusă, India, China şi Africa de 
Sud) şi tandemul Rusia-China. 

Chiar şi SUA a avut o politică dualistă, în sensul 
că avem politica dusă de Barack Obama orientată pe 
încheierea unor conflicte şi respectarea drepturilor 
omului, care de altfel a luat şi Premiul Nobel pentru 
pace şi politica dusă pe axa Hillary Clinton — Leon 
Panetta, orientată spre rezolvări militare. 

Dacă până acum a existat o armonie prin politica 
dusă de Barack Obama, corelată cu politica pan- 
europeană de securitate, la momentul actual se 
constată o gripare a acestor mecanisme. 

Federaţia Rusă nu are posibilitatea retragerii, 
fără ca acest lucru să nu însemne şi o înfrângere, iar 

varianta declanşării unui conflict de dimensiuni mari 
are o probabilitate ridicată. 

Dacă până acum se putea pune şi problema 
prezenţei unor observatori UE în Siria, să existe o 
incriminare atât a forţelor care provoacă tulburări, dar 
şi a regimului Assad şi s-ar fi putut realiza progrese 
pe linia monitorizărilor şi a îmbunătățirii condițiilor 
şi prin influența rusească asupra Siriei, dar pe un 
climat general de încredere, adică prin politică pan- 
europeană de securitate, ceea ce ar fi însemnat într- 
adevăr un proces lent, în prezent se constată mai mult 
o operațiune de escaladare a situației. Evenimentele 
din Yemen pot fi de asemenea considerate parte a 
mișcărilor de accelerare a schimbărilor. 

În ceea ce priveşte Israelul, avem poziția 
exprimată de premierul Netanyahu, în data de 23 
septembrie 2011, în discursul acestuia din cadrul 
ONU, când a spus că „primăvara arabă ar putea 


deveni curând o iarnă iraniană”.!* 


* UN security council resolution 1973 (2011) on Lybia — full 
text, The Guardian,  http:/Awww.guardian.co.uk/world/ 
201 1/mar/17/un-security-council-resolution. 

7 Parabolic Trough Power Plants — a Proven Future 
Technology, Solar Millenium, http://www.solarmillennium. 


de/english/technology/parabolic-trough-power- 


plants/index.html. 
ë Parabolic Trough Technology — The Facts, Solar 
Millenium, http://ww.solarmillennium.de/ 


english/technology/parabolic-trough-power- 
plants/facts/index.html. 

Parabolic Trough Power Plant Solar Fields, Solar 
Millenium, http://www.solarmillennium.de/english/ 
technology/parabolic-trough-power-plants/solar- 
field/index.html. 

10 Algeria to join "Desertec” solar energy initiative, 
http://www.magharebia.com/cocoon/awi/xhtml1/en_GB/feat 
ures/awi/newsbriefs/general/20 1 1/05/20/newsbrief-05. 

ll Focus Region EU-MENA, DESERTEC Foundation, 
http://www.desertec.org/global-mission/focus-region-eu- 
mena/; 

12 United Nations Security Council Resolution 1973, 
Wikipedia, http://en.wikipedia.org/wiki/United_ Nations 
Security_Council_ Resolution 1973. 

'* Russia, China veto UN resolution against Syria, MSNBC, 
http://www.msnbc.msn.com/id/44779454/ns/world_news- 
europe/t/russia-china-veto-un-resolution-against- 
syria/4.Tt69k1Y 8i R. 

14 Full transcript of Netanyahu speech at UN General 
Assembly, Haaretz Daily News, http://www.haaretz.com/ 
news/diplomacy-defense/full-transcript-of-netanyahu-speech- 
at-un-general-assembly-1.386464. 


V. Securitatea prin UE, 
în raport cu cea prin Consiliul Europei şi cea pan-europeană 


Uniunea Europeană pe de-o parte este formată 
din state care mai întâi au fost membre ale Consi- 
liului Europei iar pe de altă parte UE, ca o entitate de 
sine stătătoare, a început la 8 iulie 2010 negocierile 
de aderare la Convenția Europeană pentru Protecția 
Drepturilor Omului şi a Libertăților Fundamentale, 
aderarea fiind prevăzută la articolul 6, alineatul 2 din 
varianta consolidată a Tratatului privind Uniunea 
Europeană, modificarea fiind adusă de Tratatului de 
la Lisabona.! 1 

Consiliul Europei cuprinde 47 de state începând 
cu Islanda, Irlanda, Marea Britanie, Portugalia, 
Spania, Franţa până la Moldova, Ucraina, Azerbaijan, 
Federația Rusă dar nu include şi statele nord-africane 
şi din Orientul Mijlociu (Israelul are statut de obser- 
vator) şi este preocupat de aplicarea principiilor 
democratice, de respectarea drepturilor omului şi a 
legislaţiei. Consiliul Europei a avut o activitate limi- 
tată în spaţiul MENA, de exemplu, prin participarea 
cu observatori la alegerile din Tunisia. 

Securitatea pan-europeană este o securitate 
integrativă, dă anvergura geopolitică şi deţine o 
funcție operativă de excepție. 


Securitatea prin Consiliul Europei 


Securitatea pan-curopearna 


Securitatea prin UE 


Figura nr. 1: Circumscrierea securităţii 


Dar forma circumscrierii, pe care am elaborat-o 
în Figura nr. 1, reprezintă o situaţie echilibrată, care 
prin manifestarea UE în spațiul MENA, prin depla- 
sarea acțiunii UE în afara sferei în care Consiliul 
Europei îşi are atribuţiile şi prin diferenţierea situației 
din Africa de Nord față de cea din Orientul Mijlociu 

a căpătat un dezechilibru. Astfel, am construit 
următoarea reprezentare grafică din Figura nr. 2. 


Securitatea prin Consiliul 
Europei 
Securitatea 
prin UE 


Securitatea 
pan-europeana 


AN - Africa de Nord 


OM - Orientul Mijlociu 
Figura nr. 2: Dinamica securității prin UE în raport cu 
securitatea prin Consiliul Europei şi cu securitatea pan- 
europeană 


Faptul că raporturile dintre securitatea prin UE şi cea 
pan-europeană nu au fost rezolvate în prealabil şi ele 
doar au fost puse să se acomodeze la situație, indică 
prezenţa a cel puţin unui al patrulea actor important 
şi în acest caz sunt două variante: fie este vorba de 
factorul care a declanşat preocuparea UE prin poziția 
pe care o are, fie este un alt vector. 


15 Consolidated versions of the Treaty on European Union 
and the Treaty on the functioning of the European Union, 
Council of of the European Union, http://register.consilium. 
europa.cu/pdf/en/08/st06/st06655.en08.pdf. 

16 Treaty of Lisbon, Council of of the European Union, 
http://ww.consilium.europa.eu/uedocs/emsUpload/cg000 14. 


en07.pdf. 


VI. EU-MENA 


UE implică în contextul mediteranean conceptul 
EU-MENA, care după cum am arătat, este inclus în 
sfera pan-europeană, parțial fiind la acest moment şi 
în sfera securității prin UE. 

EU-MENA (Europe — Middle East and North 
Africa) îşi consolidează relațiile interne prin 
necesitatea interconectării rețelelor electrice. Un pas 
în această direcție se face între UE şi trei ţări africane 
aflate într-un stadiu avansat de transformare: Maroc, 
Algeria şi Tunisia. 

Astfel, în data de 20 iunie 2010, în capitala 
Algeriei, Comisarul UE pentru energie, Giinther 
Oettinger, s-a întâlnit cu Youcef Yousfi, ministrul 
algerian pentru energie şi minerit, cu Amina 
Benkhadra, ministrul marocan pentru energie, 
minerit, ape şi mediul înconjurător, şi cu Afif Chelbi, 
ministrul tunisian al industriei şi tehnologiei. 

Obiectivul acestei întrevederi a fost asigurarea 
parcursului unei integrări depline a piețelor de 
energie electrică şi a fost concretizat prin semnarea 
unui plan de acțiune pe câțiva ani, care să urmărească 
interconectarea corespunzătoare a statelor 
magrebiene în vederea efectuării transportului şi 
comerțului cu energie electrică. Semnarea declaraţiei 
a fost făcută în prezenţa comisarului european, acesta 
având şi consultări bilaterale cu cei trei reprezentanți. 
Ideea unei integrări energetice a fost lansată prin 
Protocolul de la Roma din 2003, care a fost urmat de 
un proiect de asistenţă tehnică, între 2007 şi 2010, 
finanțat de către UE.” 

Günther Oettinger'* este comisar UE pentru 
energie începând cu luna februarie 2010 şi a venit din 


partea Germaniei pentru a ocupa funcția din Comisia 
Europeană. 

Circuitul mediteranean al energiei electrice!” 
cunoscut sub denumirea de „Inelul Mediteranean al 
Energiei” (Mediterranean Electricity Ring, MedRing) 
se întinde pe trei continente şi presupune patru 
segmente: 

- Uniunea pentru Coordonarea Transmisiei 
Electricității (Union for the Coordination of 
Transmission of Electricity — UCTE), care reprezintă 
componenta UE a circuitului; 

- Blocul Sud-Vest Mediteranean (South West 
Mediterranean Block - SWMB) din care fac parte 
Maroc, Algeria şi Tunisia; 

- Blocul Sud-Est Mediteranean (South East 
Mediterranean Block — SEMB); 

- Turcia. 

Prima conexiune din acest circuit a fost realizată 
în anul 1997, când Marocul a fost legat printr-un 
cablu subacvatic de Spania pentru a realiza transferul 
energiei electrice, şi astfel s-a putut realiza 
transportul energiei între Blocul Sud-Vest 
Mediteranean şi Uniunea pentru Coordonarea 
Transmisiei Electricității. Un al doilea cablu între 
Maroc şi Spania a fost instalat în 2006. 

Avem, pe de-o parte, o rețea magrebiană în care 
se produc acomodări şi care se pregăteşte pentru 
integrarea în piața UE a energiei, şi o piață UE care 
este ea însăşi în transformare. 

UE urmăreşte în domeniul energiei o anumită 
strategie până în 2050”, strategie publicată în data de 

15 decembrie 2011, dar are şi obiective intermediare 
pentru anul 20147! dar şi 2020” . 

Se aşteaptă ca evoluția pozitivă a Marocului, 
Algeriei şi Tunisiei, prin includerea acestora în piața 
energetică a UE şi parteneriatul strategic la care se 
ajunge astfel, să constituie un imbold suplimentar 
pentru celelalte state din inelul mediteranean al 
energiei. Sunt urmărite, de asemenea, progresele din 
Libia, Egipt, Siria şi Turcia. 


17 The European Commission promotes integration of the 
electricity markets of Maghreb, European Union, 
http://europa.eu/rapid/pressReleasesAction.do?reference=IP/ 
10/763&format=HTMLaged=0&language=EN&eguiLangua 


ge=en. 


18 Günther Oettinger, European Commission, 
http://ec.europa.eu/commission_2010-2014/ 
oettinger/about/cv/index_en.htm. 

1 MedRing: Building an interconnected system across three 
continents, Global Transmission, 
http://www.globaltransmission.info/archive.php?id=1433. 

2 Energy Roadmap 2050, European Commission, 
http://ec.europa.eu/energy/energy2020/roadmap/doc/com_20 
11_8852_en.pdf. 

?l An integrated electricity market by 2014: How to make this 
political goal a Reality?, European Commission, 
http://ec.europa.eu/commission_2010-2014/ 
oettinger/headlines/speeches/2012/01/doc/20120119.pdf. 

” Energy 2020, European Commission, 
http://ec.europa.eu/energy/energy2020/energy2020_en.htm. 


PROPUNERI: 


e Trebuie urmărită modalitatea în care România se integrează în acest circuit al 
energiei electrice şi posibila implicare a unor companii româneşti în proiectul 
energiei solare din Africa de Nord şi Orientul Mijlociu. 

e Este necesară înțelegerea aprofundată a fenomenului pan-european pentru a 
avea o conduită adaptată față de Germania şi Franța. 

e Identificarea tendinţelor din cadrul UE privind structura modului de obținere 
a energiei electrice şi adaptarea la aceste tendințe 

